wickkiey/tamil-wikipedia-markdown huggingface dataset:
# ஜெய பிரகாஷ் ரெட்டி


**ஜெயப்பிரகாஷ் ரெட்டி** (*Jaya Prakash Reddy*) (8 மே 1946-8 செப்டம்பர் 2020) தெலுங்குத் திரைப்படங்களில் தோன்றிய ஓர் இந்திய நடிகராவார். ஆந்திராவின் சிர்வேல் என்ற இடத்தில் பிறந்த இவர், *சமரசிம்ஹா ரெட்டி* (1999) என்ற திரைப்படத்தில் ‘வீர ராகவ ரெட்டி’ என்ற கதாபாத்திரம் மூலம் அறிமுகமானார். *ஜெயம் மனதேரா* (2000), *சென்னகேசவ ரெட்டி* (2002) போன்ற பல படங்களில் வில்லனாக நடித்தார். இவரது தொழில் வாழ்க்கையின் பிற்பகுதியில், இவர் பல நகைச்சுவை வேடங்களிலும் நடித்திருந்தார். இவர் 8 செப்டம்பர் 2020 அன்று குண்டூரில் உள்ள தனது வீட்டில் இதய செயலிழப்பு காரணமாக தனது 74வது வயதில் காலமானார். நந்தி விருது உட்பட பல விருதுகள இபெற்றுள்ளார். தெலுங்குத் திரைப்படத்துறையில் இவர் ஆற்றிய செய்த பங்களிப்பிற்காக 16வது சந்தோசம் விருது வழங்கும் விழாவில் சிறப்பு நடுவர் விருது (அலெக்சாண்டர்) வழங்கப்பட்டது.  

இவர் ஒரு சில தமிழ்ப் படங்களிலும் தோன்றியுள்ளார்.  

| 2003 | ஆஞ்சநேயா | ஜெயபிரகாஷ் |  |
| --- | --- | --- | --- |
| 2003 | திவான் | கந்தவேல் |  |
| 2005 | ஆறு | ரெட்டி (நாதனின் எதிரி) |  |
| 2005 | சின்னா | சின்னாவின் முன்னாள் முதலாளி |  |
| 2006 | தர்மபுரி | எம்.எல்.ஏ. கொண்ட மூக்கன் |  |
| 2010 | உத்தம புத்திரன் | சின்னமுத்து கவுண்டர் | தமிழ் வெளியீட்டில் தானே குரல் அளித்துள்ளார். |

## விருது

- *ஜெயம் மனதேரா* படத்திற்காக நந்தி விருது (2000)
# பட்லினா சிடேக்‌


**பட்லினா சிடேக்‌** (ஆங்கிலம்; மலாய்: *Fadhlina Sidek*) (பிறப்பு: 16 அக்டோபர் 1977) என்பவர் ஒரு மலேசிய அரசியல்வாதி, ஒரு வழக்கறிஞர். மலேசிய வரலாற்றில் முதல் பெண் கல்வி அமைச்சர்; நவம்பர் 2022 முதல் நிபோங் திபால் மக்களவைத் தொகுதியின் உறுப்பினர் ஆவார்.  

இவர் செப்டம்பர் 2021 முதல் நவம்பர் 2022 வரையில் மலேசிய மேலவையில் செனட்டராக பணியாற்றினார். பாக்காத்தான் அரப்பான் கூட்டணியின் ஓர் உறுப்புக் கட்சியான மக்கள் நீதிக் கட்சியின் (*PKR*) உறுப்பினரான இவர் சூலை 2022 முதல் மக்கள் நீதிக் கட்சியின் மகளிர் பிரிவின் தலைவராகவும் பணியாற்றினார்.  

## பொது

பிரதமர் அன்வார் இப்ராகிம் தலைமையிலான ஒற்றுமை அரசாங்கத்தில் டிசம்பர் 2022 முதல் கல்வி அமைச்சராகப் பணியாற்றி வரும் இவர், அரசியலில் ஈடுபடுவதற்கு முன்பு இசுலாமிய குடும்பச் சட்டத்தில் நிபுணத்துவம் பெற்ற ஒரு வழக்கறிஞர் ஆவார்.  

இவர் தன் சொந்த சரியா சட்ட நிறுவனமான தெதுவான் பட்லினா சித்திக் & அசோசியேட்ஸ் (*Tetuan Fadhlina Siddiq & Associates*) எனும் வழக்கறிஞர் நிறுவனத்தை நடத்தி வந்தார்.  

## கல்வி

1994-இல், சிலாங்கூர், காஜாங் நகரில் இடைநிலைக் கல்வியை முடிப்பதற்கு முன்பு, செமினி நகரில் தன் தொடக்கக் கல்வியைப் பெற்றார். பின்னர் அவர் மலேசிய பன்னாட்டு இசுலாமிய பல்கலைக்கழகத்தில் (*International Islamic University of Malaysia*) சேர்ந்து தன் படிப்பைத் தொடர்ந்தார்.  

2002-இல் வழக்கறிஞர் பட்டத்தைப் பெற்றார். அதன் பின்னர் 2008-இல் மலேசிய தேசிய பல்கலைக்கழகத்தில் முதுகலை பட்டம் பெற்றார்.  

## அரசியல்

2020-இல் மக்கள் நீதிக் கட்சியில் இணைந்ததன் வழியாக அவர் தன் அரசியல் வாழ்க்கையைத் தொடங்கினார். அடுத்ததாக அவர் மக்கள் நீதிக் கட்சியின் சட்டம் மற்றும் சமூக மேம்பாட்டுக்கான மகளிர் பிரிவின் தலைவராக நியமிக்கப்பட்டார்.  

அதே ஆண்டு சூலை மாதம் மக்கள் நீதிக் கட்சியின் மகளிர் பிரிவின் தலைவராகவும் தேர்ந்தெடுக்கப்பட்டார். செப்டம்பர் 2021 இல், அவர் புலாவ் பினாங் மாநிலத்தின் மலேசிய மேலவையின் உறுப்பினராக நியமிக்கப்பட்டார்.  

### மலேசியப் பொதுத் தேர்தல், 2022

2022 மலேசியப் பொதுத் தேர்தலில், அவர் நிபோங் திபால் மக்களவைத் தொகுதியில் மக்கள் நீதிக் கட்சியின் வேட்பாளராகப் போட்டியிட்டார். அந்தத் தேர்தலில அப்போதைய பாரிசான் நேசனல் வேட்பாளர் மன்சர் ஓசுமான் என்பவரை 16,293 வாக்குகள் பெரும்பான்மையில் தோற்கடித்து வெற்றி பெற்றார்.  

## தேர்தல் முடிவுகள்
**'''மலேசியப் பொதுத் தேர்தல் 2022'''**

| 2022 | **P047 நிபோங் திபால்** | **பட்லினா சிடேக்‌** (**பிகேஆர்**) | **42,188** | **53.20%** | மன்சூர் ஒசுமான் (பெர்சத்து) | 25,895 | 32.65% | 79,308 | 16,293 | 79.26% |
| --- | --- | --- | --- | --- | --- | --- | --- | --- | --- | --- |
| ஆர். எஸ். தனேந்திரன் (மக்கள் சக்தி) | 10,660 | 13.44% |  |  |  |  |  |  |  |  |
| கோ கெங் குவாட் (சுயேச்சை) | 565 | 0.71% | } |  |  |  |  |  |  |  |
# வசந்த லட்சுமி


***வசந்த லட்சுமி*** (*Vasantha Lakshmi*) 1978 ஆம் ஆண்டு கன்னடத்தில் வெளிவந்த கன்னடத் திரைப்படமாகும். இப்படத்தை ஏ. வி. சேசகிரி ராவ் இயக்கியிருந்தார். கே. விட்டல குமார், கே. வி. ஹொன்னப்பா, கே. வி குருநாத் ஆகியோரால் தயாரிக்கப்பட்டது. இத்திரைப்படத்தில் ஸ்ரீநாத், ஆரத்தி, விஷ்ணுவர்தன், மஞ்சுளா ஆகியோர் நடித்திருந்தனர். இத்திரைப்படத்திற்கு விஜய பாஸ்கர் இசையமைத்திருந்தார். இப்படம் 1974 ஆம் ஆண்டு வெளிவந்த எங்கம்மா சபதம் என்ற தமிழ்த் திரைப்படத்தின் மறு ஆக்கமாகும்.  

## நடிகர்கள்

- இரவியாக ஸ்ரீநாத்
- வசந்தாவாக ஆர்த்தி
- சந்துருவாக விஷ்ணுவர்தன்
- இலட்சுமியாக மஞ்சுளா
- லீலாவதி
- அன்னபூரணாவாக பண்டரிபாய்
- ஜெயமாலினி
- கே. எஸ். அஸ்வத்
- வச்ரமுனி
- டைகர் பிரபாகர்
- பாலகிருஷ்ணா

## ஒலிப்பதிவு
படத்திற்கு விஜய பாஸ்கர் இசையமைத்திருந்தார். *பெல்லி மொடவே* என்ற பாடலுக்கான அசல் இசை ‘எங்கம்மா சபதம்’ படத்தில் இடம்பெற்ற ‘அன்பு மேகமே’ பாடலுக்கு மீண்டும் பயன்படுத்தப்பட்டது.
# மலேசிய பன்னாட்டு இசுலாமிய பல்கலைக்கழகம்


**மலேசிய பன்னாட்டு இசுலாமிய பல்கலைக்கழகம்** (மலாய்:*Universiti Islam Antarabangsa Malaysia*; ஆங்கிலம்:*International Islamic University Malaysia* என்பது மலேசியா, சிலாங்கூர், கோம்பாக், புறநகரில் உள்ள ஓர் இசுலாமியப் பல்கலைக்கழகம் ஆகும். ஒரு பொதுத்துறை பல்கலைக்கழகமான இந்தப் பல்கலைக்கழகத்திற்கு மலேசியா முழுவதும் மேலும் ஆறு வளாகங்கள் உள்ளன:  

பகாங், காம்பாங் புறநகர்ப் பகுதியில் இரண்டு மருத்துவ மைய வளாகங்கள் மற்றும் அறக்கட்டளை ஆய்வுகளுக்கான ஒரு மையம்; கோலாலம்பூரில் இரண்டு நகர வளாகங்கள் மற்றும் ஜொகூர் பாகோவில் ஒரு மொழி வளாகம் மற்றும் சுற்றுலா வளாகம் ஆகியவை உள்ளன.  

## பொது

இந்தப் பல்கலைக்கழகத்திற்கு எட்டு வெளிநாட்டு அரசாங்கங்கள்; மற்றும் இசுலாமிய ஒத்துழைப்பு அமைப்பு (*Organisation of Islamic Cooperation*) ஆகியவை நிதியுதவி செய்கின்றன. எனினும் இந்தப் பல்கலைக்கழகம், பாகிஸ்தானின் இசுலாமாபாத் பன்னாட்டு இசுலாமிய பல்கலைக்கழகம் (*International Islamic University Islamabad*); மற்றும் வங்காளதேசத்தின் சிட்டகாங் பன்னாட்டு இசுலாமிய பல்கலைக்கழகம் (*International Islamic University Chittagong*) ஆகியவற்றிலிருந்து வேறுபட்டது ஆகும்.  

### இசுலாமிய விழுமியங்கள்

மலேசிய பன்னாட்டு இசுலாமிய பல்கலைக்கழகம், இசுலாமிய கொள்கைகளின் அடிப்படையில் 23 மே 1983-இல் நிறுவப்பட்டது. இதன் அனைத்து துறைகளிலும் இசுலாமிய விழுமியங்கள் புகுத்தப்பட்டுள்ளன.  

இந்தப் பல்கலைக்கழகம் தனது 14 துறைகளின் வழியாக இளங்கலை, முதுகலை மற்றும் முனைவர் பட்டப் படிப்புகளை வழங்குகிறது.  

1987-ஆம் ஆண்டு முதல், இந்தப் பல்கலைக்கழகம், உலகம் முழுவதும் உள்ள 100-க்கும் மேற்பட்ட நாடுகளில் இருந்து 70,000-க்கும் மேற்பட்ட இளங்கலை பட்டதாரிகளை உருவாக்கியுள்ளது. அவர்களில் பெரும்பாலானோர் மலேசியாவைச் சேர்ந்தவர்கள் ஆகும்.  

## காட்சியகம்
# பருத்தித்துறை சமர் (2006)


தற்கொலைப் படகுகள் உள்ளிட்ட சுமார் 15 கடற்புலி படகுகள் இச்சமரில் ஈடுபட்டன. இதில் ஒரு கடற்படை ரோந்து படகு பி -148 மற்றும் ஐந்து புலிகளின் படகுகள் மூழ்கின. லெப்டினன்ட் கமாண்டர் லலித் எதிரிசிங்கவின் கட்டளைத் தலைமையின் கீழ் வந்த பி-148, படகு உள்நோக்கி வரும் கிளர்ச்சியாளர்களைக் கண்டறிந்தது மேலும் தற்கொலைப் படகுகளைத் தாக்கும் வகையில் அவரது குழுவினர் துப்பாக்கிச் சூடு நடத்திக் கொண்டிருந்த இடங்களை அடையாளம் கண்டனர். படகுகளைத் தடுக்க வேறு வழியில்லாததைக் கண்ட எடிரிசிங்க, விடுதலைப் புலிகளின் தற்கொலைப் படகுகளை நோக்கி வேகமாகச் சென்று அதை மோதவிட்டு, இரண்டு படகுகளையும் அழித்து, இராணுவப் போக்குவரத்துக் கப்பலைப் பாதுகாத்தார். லெப்டினன்ட் கமாண்டர் எடிரிசிங்க உட்பட 16 மாலுமிகள் இந்த நடவடிக்கையில் கொல்லப்பட்டனர், அதே நேரத்தில் புலிகள் தாங்கள் 54 பேர் கொல்லப்பட்டதாக தெரிவித்திருந்தனர். வெடிப்புத் திட்டம் தோல்வியுற்றதைத் தொடர்ந்து, புலிகளின் படகுகள் தாக்குதலை முறியடித்து பின்வாங்கின.
# போபால் மக்களவைத் தொகுதி



**போபால் மக்களவைத் தொகுதி** (*Bhopal Lok Sabha constituency*) என்பது மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்த மக்களவைத் தொகுதி தற்போது போபால் மாவட்டம் முழுவதையும் மற்றும் செகோர் மாவட்டத்தின் ஒரு பகுதியையும் உள்ளடக்கியது.  

## சட்டப்பேரவை பிரிவுகள்
மத்தியப் பிரதேசம் மற்றும் சத்தீசுகரில் உள்ள மற்ற மக்களவைத் தொகுதிகளைப் போலவே, துர்க் போன்ற சில இடங்களுடன் (ஒன்பது சட்டமன்றத் தொகுதிகளைக் கொண்டுள்ளது), போபால் மக்களவைத் தொகுதியும் இதன் பிரிவுகளாக 8 சட்டமன்றத் தொகுதிகளைக் கொண்டுள்ளன.  
| 149 | பெரேசியா (ப. இ.) | போபால் | விசுணு கத்ரி | பாஜக |
| --- | --- | --- | --- | --- |
| 150 | போபால் வடக்கு | ஆதிப் ஆரிப் அகீல் | இதேகா |  |
| 151 | நரேலா | விசுவாசு சாரங் | பாஜக |  |
| 152 | போபால் தட்சின்-பக்சிம் | பகவான்தாசு சப்னானி | பாஜக |  |
| 153 | போபால் மத்திய | ஆரிப் மசூத் | இதேகா |  |
| 154 | கோவிந்தபுரா | கிருஷ்ணா கவுர் | பாஜக |  |
| 155 | ஹுசூர் | இராமேசுவர் சர்மா | பாஜக |  |
| 159 | செகோர் | செகோர் | சுதேசு ராய் | பாஜக |

## நாடாளுமன்ற உறுப்பினர்கள்
| 1952 | சைதுல்லா ரசுமி | இந்திய தேசிய காங்கிரசு |
| --- | --- | --- |
| சதுர நரேன் மால்வியா |  |  |
| 1957 | மைமூனா சுல்தான் |  |
| 1962 |  |  |
| 1967 | ஜெகந்நாதர் ஜோசி | பாரதிய ஜனசங்கம் |
| 1971 | சங்கர் தயாள் சர்மா | இந்திய தேசிய காங்கிரசு |
| 1977 | ஆரிப் பைக் | ஜனதா கட்சி |
| 1980 | சங்கர் தயாள் சர்மா | இந்திய தேசிய காங்கிரசு (ஐ. |
| 1984 | கே. என். பிரதான் | இந்திய தேசிய காங்கிரசு |
| 1989 | சுசில் சந்திர வர்மா | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | உமா பாரதி |  |
| 2004 | கைலாஷ் ஜோசி |  |
| 2009 |  |  |
| 2014 | அலோக் சஞ்சார் |  |
| 2019 | பிரக்யா தாகூர் |  |
| 2024 | அலோக் சர்மா |  |

## தேர்தல் முடிவுகள்

### 2024

### 2019
# புள்ளி கால் மரத் தவளை



***பாலிபீடேட்சு மெகாசெபாலசு*** (*Polypedates megacephalus*) என்பது ஆங்காங் சவுக்குத் தவளை அல்லது புள்ளி கால் மரத் தவளை எனப் பொதுவாக அறியப்படுவது புதர்த்தவளைக் குடும்பத்தில் (*இராக்கோபோரிடே*) உள்ள ஒரு சிற்றினமாகும். இது இதன் சொந்த வரம்பில், "பழுப்பு மரத்தவளை" என்றும் அழைக்கப்படுகிறது. ஆனால் இந்தப் பெயர் உண்மையான மரத்தவளை குடும்பத்தின் (கையாலிடே) ஒரு சிற்றினத்திற்குப் பயன்படுத்தப்படுகிறது.  

## பரவலும் சூழலியல்
இந்த சிற்றினம் மத்திய, தெற்கு மற்றும் தென்மேற்கு சீனாவினை (ஆங்காங் மற்றும் கைனான் மற்றும் இந்தோசீனா தீபகற்பம் உட்பட) பூர்வீகமாகக் கொண்டது. இது *பாலிபீடேட்ஸ் லுகோமைசுடாக்சு* சிற்றினத்துடன் நெருக்கமாகத் தொடர்புடையது. *பா. லுகோமைசுடெக்சு*, *பா. முடசு* மற்றும் பா. பிராவேரி சிற்றினங்கள் சேர்ந்து ஒரு குழுவினை உருவாக்குகின்றது.  

முன்னதாக, *பா. மெகாசெபாலசு* வியட்நாமின் சிவப்பு நதிக்கு மேலேயும் வடகிழக்கு இந்தியாவிலும் பரவியிருப்பதாகக் கருதப்பட்டது. அதே நேரத்தில் *பா. லுகோமைசுடெக்சு* பொதுவாகச் சிவப்பு ஆற்றின் தெற்கிலும் மேற்கு யுன்னானிலும் காணப்பட்டது. இருப்பினும், சமீபத்திய மரபணு ஆய்வுகள் இந்தச் சிற்றினங்களுக்கு இடையிலான இயற்கையான தடையான கிரா மற்றும் தெனாசெரிம் மலைத்தொடர்களாகும் என்பதைத் தெரிவிக்கின்றது. இங்கு *பா. மெகாசெபாசு* இசுத்மசுக்கு மேலேயும், வரம்பின் கிழக்கிலும் காணலாம்.  

ஆசியாவில் இதன் பரவலான பரவலாக்கம் மற்றும் பரந்த அளவிலான வாழ்விடங்களின் சகிப்புத்தன்மையினைக் கருத்தில் கொண்டு இந்தத் தவளை தீவாய்ப்புக் கவலைக் குறைந்த இனமாகப் பட்டியலிடப்பட்டுள்ளது. இதனுடைய எண்ணிக்கையும் ஒரு காரணமாகும்.  

## படங்கள்
# புரோமோபென்சால்டிகைடு

**புரோமோபென்சால்டிகைடு** (*Bromobenzaldehyde*) என்பது BrC<sub>6</sub>H<sub>4</sub>COH என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தில் பார்மைல் குழு ஒன்றும் மைய பென்சீன் வளையத்துடன் இணைக்கப்பட்ட புரோமின் அணுவும் காணப்படுகின்றன. இந்த நிபந்தனைகளுக்கு உட்பட்டு மூன்று புரோமோபென்சால்டிகைடுகள் காணப்படுகின்றன. இவற்றை பென்சால்டிகைடின் புரோமினேற்ற வழிப்பெறுதிகள் என்றும் அல்லது புரோமோபென்சீனின் பார்மைலேற்ற வழிப்பெறுதிகள் என்றும் கருதலாம்.  

| பெயர் | 2-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு |  |  |
| மோலார் நிறை | 185.020 கி/மோல் |  |
| தோற்றம் | நிறமற்ற நீர்மம் |  |
| சி.ஏ.எசு எண் | [6630-33-7] |  |
| அடர்த்தி மற்றும் நிலை | 1.585 கி/மில்லி, நீர்மம் |  |
| நீரில் கரைதிறன் | கரையாது |  |
| உருகுநிலை | 16–19 °செல்சியசு |  |
| கொதிநிலை | 230 °செல்சியசு | } |
|}  
| பெயர் | 3-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு | C<sub>7</sub>H<sub>5</sub>BrO (BrC<sub>6</sub>H<sub>4</sub>COH) |  |
| மோலார் நிறை | 185.020 கி/மோல் |  |
| தோற்றம் | நிறமற்ற நீர்மம் |  |
| சி.ஏ.எசு எண் | [3132-99-8] |  |
| அடர்த்தி மற்றும் நிலை | 1.587 கி/மில்லி, நீர்மம் |  |
| நீரில் கரைதிறன் | கரையாது |  |
| உருகுநிலை | 18–21 °செல்சியசு |  |
| கொதிநிலை | 233–236 °செல்சியசு | } |
|}  
| பெயர் | 4-புரோமோபென்சால்டிகைடு |  |
| --- | --- | --- |
| கட்டமைப்பு |  |  |
| மூலக்கூற்று வாய்ப்பாடு |  |  |
| மோலார் நிறை | 185.020 கி/மோல் |  |
| தோற்றம் | வெண் திண்மம் |  |
| சி.ஏ.எசு எண் | [1122-91-4] |  |
| அடர்த்தி மற்றும் நிலை | திண்மம் |  |
| நீரில் கரைதிறன் | கரையாது |  |
| உருகுநிலை | 57 °செல்சியசு |  |
| கொதிநிலை | 255–258 °செல்சியசு | } |
|}
# மாரா தொழில்நுட்ப பல்கலைக்கழகம்



**மாரா தொழில்நுட்ப பல்கலைக்கழகம்** (*MARA Technological University*, மலாய்: *Universiti Teknologi MARA*; **UiTM**) என்பது மலேசியா, சிலாங்கூர், சா ஆலாம் மாநகரில் தலைமை வளாகத்தைக் கொண்ட ஒரு பொதுப் பல்கலைக்கழகம் ஆகும். இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன.  

இது கிராமப்புற மலாய்க்காரர்களுக்கு உதவுவதற்காக, **ரிடா பயிற்சி மையம்** ("ஊரக, தொழில்துறை மேம்பாட்டு ஆணைய பயிற்சி மையம்", *RIDA*) எனும் பெயரில் 1956-ஆம் ஆண்டில் 50 மாணவர்களுடன் தொடங்கப்பட்டது. தற்போது இந்தப் பல்கலைக்கழகம், மலேசியாவின் மிகப்பெரிய உயர்கல்வி நிறுவனமாக வளர்ந்துள்ளது.  

இளங்கலை முதல் முதுகலை நிலை வரை ஆங்கிலத்தில் கற்பிக்கப்படும் 500-க்கும் மேற்பட்ட கல்வித் துறைகளை இந்தப் பல்கலைக்கழகம் வழங்குகிறது. தற்போது 170,514 முழுநேர, பகுதிநேர பூமிபுத்ரா மாணவர்கள்; மற்றும் பன்னாட்டு மாணவர்கள் உள்ளனர். முதுகலை திட்டம் பன்னாட்டு மாணவர்களுக்கும்; பூமிபுத்ரா மாணவர்களுக்கு மட்டுமே வழங்கப்படுகிறது; பூமிபுத்ரா அல்லாதவர்களுக்கு வழங்கப்படுவது இல்லை.  

## பொது
இந்தப் பல்கலைக்கழகம் உருவாக்கப்படுவதற்கு முன்னோடியாக இருந்தவர் ஐக்கிய மலாய் தேசிய அமைப்பான அம்னோவின் முன்னாள் தலைவர் ஓன் ஜாபார் என்பவராகும். அவரின் முயற்சியால் 1956-ஆம் ஆண்டில் ரிடா பயிற்சி மையம் தோற்றுவிக்கப்பட்டது.  

1951-ஆம் ஆண்டில் ஓன் ஜாபார் இலங்கைக்குச் சென்று இருந்த போது அங்குள்ள கிராமப்புற மக்களுக்கு வழங்கப்படும் வேளாண் பயிற்சித் திட்டங்களைக் கண்டு, அதே போல மலாயாவிலும் உருவாக்கலாம் எனும் ஒரு முன்னோடித் திட்டத்தைக் கொண்டு வந்தார். அவரின் தொடர் முயற்சிகளினால் "ரிடா" எனும் ஊரக மற்றும் தொழில்துறை மேம்பாட்டு ஆணையம் தோற்றுவிக்கப்பட்டது. கிராமப்புற மலாய்க்காரர்களை வளம் பெறச் செய்வதே அந்த ஆணையத்தின் தலையாய நோக்கமாகும்.  

### மாரா தொழில்நுடபக் கல்லூரி
ரிடா பயிற்சி மையம் சிலாங்கூர் பெட்டாலிங் ஜெயாவில் நவம்பர் 1956-இல் செயல்படத் தொடங்கியது. இருப்பினும் அதிகாரப்பூர்வமாக 14 பிப்ரவரி 1957-இல் திறக்கப்பட்டது. 1963-இல் மலேசியா கூட்டமைப்பு உருவாக்கப்பட்ட பிறகு, சபா மற்றும் சரவாக் மாநிலங்களில் இருந்து மாணவர்களை சேர்க்கப்பட்டனர்.  

இந்தப் பயிற்சி மையம் பின்னர் 1965-இல் மாரா கல்லூரி என பெயர் மாற்றம் செய்யப்பட்டது. பின்னர் 1967-இல், **மாரா தொழில்நுடபக் கல்லூரி** எனத் தரம் உயர்த்தப்பட்டது. மலேசியாவில் பயிற்சி பெற்ற பூமிபுத்ராக்களின் தேவையை நிறைவு செய்யும் வகையில் அதன் தரம் உயர்த்தப்பட்டது. ஆகஸ்டு 1999-இல், பிரதமர் மகாதீர் முகமது மாரா தொழில்நுடபக் கல்லூரி எனும் பெயரை மாரா தொழில்நுட்பப் பல்கலைக்கழகம் என மாற்றுவதாக அறிவித்தார்.
# ரெண்டும் ரெண்டும் அஞ்சு


**ரெண்டும் ரெண்டும் அஞ்சு** (*Rendum Rendum Anju*) என்பது 1988 இல் வெளிவந்த இந்தியத் தமிழ் உளவியல் பரபரப்பூட்டும் திரைப்படமாகும். இப்படத்தில் ஜெயபாரதி இணை எழுத்தாளராகவும் இயக்குநராகவும் பங்காற்றினார். இப்படத்தில் சரத்பாபு, அம்பிகா ஆகியோர் நடித்திருந்தனர். சந்திரசேகர், நாசர், வெண்ணிற ஆடை மூர்த்தி , செந்தில் லியோ பிரபு ஆகியோர் துணை வேடங்களில் நடித்திருந்தனர். இத்திரைப்படம் 1988 சூன் 3 அன்று வெளியிடப்பட்டது.  

## நடிகர்கள்

## தயாரிப்பு
*ரெண்டும் ரெண்டும் அஞ்சு* ஆல்பிரட் ஹிட்ச்காக்கின் *வெர்டிகோ* (1958) திரைப்படத்தின் அடிப்படையில் உருவாக்கப்பட்டது. இத்திரைப்படத்திற்காக தான் முதலில் விஜயகாந்தை அணுகியதாக ஜெயபாரதி தெரிவித்தார், "ஆனால் அவரிடமிருந்து எனக்கு சாதகமான பதில் கிடைக்கவில்லை", என்று தெரிவித்த அவர் சரத் பாபு, அம்பிகா, நாசர், வெண்ணிற ஆடை மூர்த்தி போன்ற நட்சத்திரக் கலைஞர்களைக் கொண்டு படத்தை உருவாக்கி 50 நாட்களுக்குள் படப்பிடிப்பை முடித்தார்.  

## பாடல்கள்
இத்திரைப்படத்திற்கு கங்கை அமரன் இசையமைத்திருந்தார். கவிஞர் வாலி பாடல் வரிகளை எழுதியிருந்தார்.  

## வெளியீடும் வரவேற்பும்
*ரெண்டும் ரெண்டும் அஞ்சு* 1988 சூன் 3 அன்று வெளியிடப்பட்டது. மேலும் குறைந்த அளவிலான வெளியீட்டைக் கொண்டிருந்தது. *கல்கி* இதழின் இரட்டையர்கள் ஜெயமன்மதன் வித்தியாசமான கதையைச் சொல்ல விரும்பியதற்காக ஜெயபாரதியைப் பாராட்டினர். திரைப்படத்தின் இசையைப் பாராட்டி படத்தின் முதல் பாதி பொழுதுபோக்காக இருந்தது. ஆனால் இடைவேளைக்குப் பிறகு அது தடுமாறியது என்று கூறினர்.
# நீண்ட மூக்கு மரத்தவளை



**நீண்ட மூக்கு மரத்தவளை** எனும் பொதுவான பெயரில் அழைக்கப்படும் ***தருகா லாங்கினசசு*** (*Taruga longinasus*) மரத்தவளை *இராக்கோபோரிடே* குடும்பத்தைச் சேர்ந்த ஒரு தவளை சிற்றினம் ஆகும். இது இலங்கையில் மட்டுமே வாழக்கூடிய அகணிய உயிரி ஆகும். இது கடல் மட்டத்திலிருந்து 150 முதல் 1300 மீட்டர் உயரத்தில் காணப்படுகிறது.  

## தோற்றம்
முதிர்ந்த ஆண் தவளை மூக்குத்தண்டு நீளம் 41 முதல் 47 மிமீ வரையும்; பெண் தவளையில் இது 57 முதல் 60 மிமீ வரையிலும் காணப்படும். தோள்பட்டையின் தோல் அடர் பழுப்பு அல்லது சிவப்பு-பழுப்பு நிறத்திலிருக்கும், மூக்கிலிருந்து ஒவ்வொரு பக்கத்தின் நடுப்பகுதி வரை சிவப்பு நிறக் கோடுகள் காணப்படும். தவளையின் உதடுகள் வெள்ளை அல்லது மஞ்சள் நிறத்தில் இருக்கும். இதன் கால்கள் பழுப்பு நிறத்தில் அடையாளங்களுடன் உள்ளன.  

## வாழ்க்கைச் சுழற்சி
நீண்ட மூக்கு மரத்தவளைத் தவளைகள் உயர்ந்த மரங்களில் வாழக்குட்டியன. இவற்றால் நன்றாகக் குதிக்க முடியும். முட்டையிடும் நேரம் வரும்போது, முதிர்ந்த தவளைகள் நீரோடைகளுக்கு அருகிலுள்ள மரங்களில் ஏறும். பெண் தவளை ஒரு முறை 28 முதல் 42 முட்டைகளை இடும். முட்டைப் பொரித்து தவளைகளாக வளரப் பத்து வாரங்கள் ஆகும்.  

## வாழிடமும் அச்சுறுத்தல்களும்
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்ப அல்லது வெப்பமண்டலம் ஈரமான மலைக் காடுகள், நன்னீர் சதுப்பு நிலங்கள் மற்றும் இடைவிடாத நன்னீர் சதுப்பு நிலங்களாகும். இது வாழ்விட இழப்பால் அச்சுறுத்தப்படுகிறது.
# தூய சவேரியார் பொறியியல் கல்லூரி


**தூய சவேரியார் பொறியியல் கல்லூரி** (*St. Xavier's College of Engineering*) இந்தியாவின் தமிழ்நாட்டில் கன்னியாகுமரி மாவட்டத்தில் செயல்படும் தன்னாட்சி பொறியியல் கல்வி நிறுவனமாகும். இக்கல்லூரி குழித்துறை உரோமன் கத்தோலிக்க மறைமாவட்டத்திற்கு சொந்தமானது. கோட்டாரின் உரோமன் கத்தோலிக்க மறைமாவட்டத்தால் 1998- ஆம் ஆண்டில் நிறுவப்பட்டு மறைமாவட்ட அமைப்பினால் நிர்வகிக்கப்படுகிறது. அருட்சகோதரி எம். மரியா வில்லியம் கல்லூரியின் தற்போதைய செயலராக உள்ளார். இக்கல்லூரி நாகர்கோவிலிலிருந்து மேற்கே 5 கி. மீ. தொலைவில் அமைந்துள்ளது. தமிழ்நாடு அரசாங்கத்தால் அங்கீகரிக்கப்பட்டு புது தில்லி அகில இந்திய தொழில்நுட்ப கல்விக் கழகத்தினால் அங்கீகரிக்கப்பட்டு சென்னை அண்ணா பல்கலைக்கழகத்துடன் இணைவுப்பெற்று செயல்படுகிறது.
# கைக்காடி மக்கள்

**கைக்காடி** (*Kaikadi people*) என்பது இந்திய மாநிலங்களான மகாராட்டிரம் மற்றும் கருநாடகம் ஆகிய இடங்களில் காணப்படும் ஒரு சமூகமாகும். இவர்களின் பெயர் கை மற்றும் கூடை ஆகியவற்றிலிருந்து பெறப்பட்டது. பாரம்பரியமாக இவர்கள் நாடோடிகளாக இருந்தனர். முக்கியமாக மாநிலத்தின் விதர்பா பிராந்தியத்தில் அலைந்து திரிந்தனர். ஆனால் பெரும்பாலானவர்கள் இப்போது ஒரே இடத்தில் வசிக்க ஆரம்பித்துள்ளனர். இவர்கள் குறிப்பிடத்தக்க இந்திய-ஆரிய கலவையுடன் தமிழுடன் நெருக்கமாக தொடர்புடைய திராவிட மொழியான கைக்காடி மொழியைப் பேசுகிறார்கள். அவர்கள் பிற தமிழ்ச் சமூகங்களைப் போலவே பெண்களின் பருவமடைதல் செயல்பாட்டைக் கடைப்பிடிக்கின்றனர்.  

## வரலாறு
இவர்கள் குறிப்பிடத்தக்க ஒடுக்குமுறையை எதிர்கொண்டனர். ஒரு காலத்தில் குற்றவியல் பழங்குடியினர் என்று அழைக்கப்பட்டனர். எனவே சுதந்திரத்திற்குப் பிறகு சீர்மரபினர் பட்டியலில் வைக்கப்பட்டனர். காலனித்துவ அறிஞர்கள் சமூகத்தின் மீது குறிப்பிடத்தக்க வெறுப்பைக் கொண்டிருந்தனர். இராபர்ட் வேன் ரசல் இவர்களை "அவமதிக்கத்தக்கவர்கள்" என்றும் "மோசமான ஒழுக்கம் கொண்டவர்கள்" என்றும் கருதினார். கூடை தயாரிப்பது இவர்களின் தொழில் என்று ரசல் பதிவு செய்துளார். காலனித்துவ அறிஞர்கள் இந்த சமூகம் தெலுங்கானாவிலிருந்து வந்ததாகவும், இவர்கள் யாருகலா இனத்துடன் தொடர்புடையவர்கள் என்றும் கூறுகின்றனர்.  

இவர்கள் சாதி படிநிலையில் குன்பி சமூகத்திற்கு சற்று மேலே உள்ளார்கள். மேலும் இவர்கள் கிராமக் கோயில்களுக்குள் நுழைய தடை விதிக்கப்படுகிறார்கள். இருப்பினும் இடஒதுக்கீட்டு நோக்கங்களுக்காக இவர்கள் சீர்மரபினர் என வகைப்படுத்தப்படுகிறார்கள் . இவர்கள், விதர்பாவின் பெரும்பகுதியில், இவர்கள் பட்டியலின சாதிகளாக வகைப்படுத்தப்படுகிறார்கள். கைகாடி மக்கள் முக்கியமாக நாக பஞ்சமி அன்று நாக வழிபாட்டை தொடர்கிறார்கள். ஆனாலும் கண்டோபா என்ற நாட்டுப்புற தெய்வத்தையும் வணங்குகிறர்கள்.  

## குலங்கள்.
இவர்கள் தங்களின் பழங்குடியின எல்லைக்குள் மட்டுமே திருமணம் செய்து கொள்ளும் வழக்கத்தைக் கொண்டுள்ளனர். ஒரே குலத்திற்குள் திருமணம் தடைசெய்யப்பட்டுள்ளது. அதே போல் ஒரு பிரிவுக்கு வெளியேயும் திருமணம் தடைசெய்யப்பட்டுள்ளது. கைக்காடி ஆண்கள் தாய்வழி அத்தை மகளை திருமணம் செய்ய முடியாது. இருப்பினும் தென்னிந்தியாவில் பின்பற்றப்படும் பெரும்பாலான பகுதிகளைப் போலவே தாய்வழி மாமாவின் குழந்தைகளைத் திருமணம் செய்ய அனுமதிக்கப்படுகின்றன.
# சாகர் மக்களவைத் தொகுதி



**சாகர் மக்களவை தொகுதி** (*Sagar Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி 1967 முதல் பட்டியல் சாதியினருக்கு ஒதுக்கப்பட்டுள்ளது. இது சாகர் மற்றும் விதிஷா மாவட்டங்களின் சில பகுதிகளை உள்ளடக்கியது.  

## சட்டமன்றப் பிரிவுகள்
தற்போது, சாகர் மக்களவைத் தொகுதி பின்வரும் எட்டு சட்டமன்ற சட்டமன்றப் பிரிவுகளைக் கொண்டுள்ளது.  
| 35 | பீனா (SC) | சாகர் | நிர்மலா சாப்ரே | பாஜக |
| --- | --- | --- | --- | --- |
| 36 | குராய் | பூபேந்திர சிங் | பாஜக |  |
| 37 | சுர்கி | கோவிந்த் சிங் ராஜ்புத் | பாஜக |  |
| 40 | நார்யோலி (SC) | பிரதீப் லாரியா | பாஜக |  |
| 41 | சாகர் | சைலேந்திர குமார் ஜெயின் | பாஜக |  |
| 146 | குர்வை (SC) | விதிஷா | அரி சிங் சாப்ரே | பாஜக |
| 147 | சிரோன்ஜ் | உமாகாந்த் ஷர்மா | பாஜக |  |
| 148 | சாம்சாபாத் | சூர்யபிரகாசு மீனா | பாஜக |  |

## நாடாளுமன்ற உறுப்பினர்கள்
| 1952 | குப்சந்த் சோடியா | இந்திய தேசிய காங்கிரசு |
| --- | --- | --- |
| 1957 | ஜவாலா பிரசாத் ஜோதிசி |  |
| 1962 |  |  |
| 1967 | இராம்சிங் அயர்வால் | பாரதிய ஜனசங்கம் |
| 1971 | சகோத்ராபாய் ராய் | இந்திய தேசிய காங்கிரசு |
| 1977 | நர்மதா பிரசாத் ராய் | ஜனதா கட்சி |
| 1980 | சகோத்ராபாய் ராய் | இந்திய தேசிய காங்கிரஸ் (ஐ. |
| 1981^ | ஆர். பி. அகிர்வார் | பாரதிய ஜனதா கட்சி |
| 1984 | நந்தலால் சவுத்ரி | இந்திய தேசிய காங்கிரசு |
| 1989 | சங்கர் லால் காதிக் | பாரதிய ஜனதா கட்சி |
| 1991 | ஆனந்த் அகிர்வார் | இந்திய தேசிய காங்கிரசு |
| 1996 | வீரேந்திர குமார் காதிக் | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | பூபேந்திர சிங் |  |
| 2014 | இலட்சுமி நாராயண் யாதவ் |  |
| 2019 | ராஜ்பகதூர் சிங் |  |
| 2024 | லதா வான்கடே | } |
^ இடைத்தேர்தல்  

## தேர்தல் முடிவுகள்

### 2024
# மலேசிய ஆற்றல் மாற்றம் மற்றும் நீர் உருமாற்ற அமைச்சர்


**மலேசிய ஆற்றல் மாற்றம் மற்றும் நீர் உருமாற்ற அமைச்சர்** (ஆங்கிலம்: *Minister of Energy Transition and Water Transformation*; மலாய்: *Menteri Peralihan Tenaga dan Transformasi Air Malaysia*) என்பவர் மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சின் தலைமைப் பொறுப்பில் உள்ள அமைச்சர் ஆவார். இந்த அமைச்சு மலேசிய இயற்கை வளங்கள், எரிசக்தி மற்றும் காலநிலை மாற்றம் அமைச்சில் இருந்து பிரிந்ததன் விளைவாக, 2023 டிசம்பர் 12-ஆம் தேதி, புதிதாக இந்த அமைச்சு உருவாக்கப்பட்டது.  

மலேசிய ஆற்றல் மாற்றம் மற்றும் நீர் உருமாற்ற அமைச்சர், மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர் ஒருவர் உதவியாக உள்ளார். மலேசிய ஆற்றல் மாற்றம் மற்றும் நீர் உருமாற்ற அமைச்சின் மூலமாகத் தன் அமைச்சை நிர்வகித்து வருகிறார்.  

## பொது
இந்த அமைச்சு மலேசியாவின் இயற்கை வளங்கள், சுற்றுச்சூழல் பாதுகாப்பு, பருவநிலை மாற்றங்களைக் கவனிக்கும் அரசு அமைப்பாகும். சுற்றுச்சூழல் மற்றும் வனத் திட்டங்களைத் திட்டமிடுவது; ஊக்குவிப்பது; ஒருங்கிணைப்பது; இந்த அமைச்சின் தலைமை நோக்கமாகும்.  

மேலும் மலேசியக் காடுகளில் உள்ள தாவர வகைகள் மற்றும் வனவிலங்குகளைக் கணக்கெடுப்பது; பாதுகாப்பது; காடு வளர்ப்பது; நிலச் சீரழிவுகளைத் தணிப்பது; போன்றவை இந்த அமைச்சின் குறிப்பிடத்த செயல்பாடுகள் ஆகும். அத்துடன் மலேசியாவின் தேசிய பூங்காக்களை நிர்வகிக்கும் பொறுப்பு இந்த அமைச்சிடம் ஒப்படைக்கப்பட்டு உள்ளது.  

## அமைச்சர்களின் பட்டியல்
### எரிசக்தி/ஆற்றல் மாற்றத் துறை அமைச்சர்கள்
எரிசக்தி/ஆற்றல் மாற்றத் துறை அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| அப்துல் ரசாக் உசேன்
<small>(I)</small> |  |  |  |
| --- | --- | --- | --- |
| எரிசக்தி, நீர் மற்றும் தகவல் தொடர்பு அமைச்சர் | 15 டிசம்பர் 1999 | 26 மார்ச் 2004 | மகாதீர் முகமது
<small>(VI)</small>
அப்துல்லா அகமது படாவி
<small>(I)</small> |
| ஆற்றல் மாற்றம் மற்றும் நீர் மாற்றத் துறை அமைச்சர் | 7 பிப்ரவரி 2024 | பதவியில் உள்ளார் | } |
# தீவாசு மக்களவைத் தொகுதி


மே 2019 முதல், இந்தத் தொகுதியின் நாடாளுமன்ற உறுப்பினராக மகேந்திர சோலங்கி உள்ளார்.  

## சட்டமன்றப் பிரிவுகள்
தற்போது, தீவாசுஸ் மக்களவைத் தொகுதியில் பின்வரும் எட்டுச் சட்டப்பேரவைத் தொகுதிகளைக் கொண்டுள்ளது.  
| 157 | அஷ்டா (SC) | சீஹோர் | கோபால் சிங் | பாரதிய ஜனதா கட்சி |
| --- | --- | --- | --- | --- |
| 166 | அகார் (SC) | அகர் மால்வா | மாதவ் சிங் கெலாட் |  |
| 167 | ஷாஜாபூர் | ஷாஜாபூர் | அருண் பீமாவத் |  |
| 168 | சுஜால்பூர் | இந்தர் சிங் பர்மார் |  |  |
| 169 | கலாப்பிபால் | கன்ஷ்யாம் சந்திரவன்சீ |  |  |
| 170 | சோன்காட்ச் (SC) | தேவாஸ் | ராஜேந்திர சோன்கர் |  |
| 171 | தேவாஸ் | காயத்ரி ராஜே பவார் |  |  |
| 172 | ஹாட்பிப்லியா | மனோஜ் சவுத்ரி | } |  |
அகர், சாஜாபூர், சுஜல்பூர், தீவாசு, சோன்காட்ச் மற்றும் காட்பிப்லியா சட்டமன்றத் தொகுதிகள் முன்பு முந்தைய சாஜாபூர் மக்களவை தொகுதியின் ஒரு பகுதியாக இருந்தன. அசுடா பிரிவு முன்பு போபால் மக்களவை தொகுதியின் ஒரு பகுதியாக இருந்தது.  

## நாடாளுமன்ற உறுப்பினர்கள்
| 1962 | உக்கம் சந்த் கச்ச்வாய் | பாரதிய ஜனசங்கம் |
| --- | --- | --- |
| 1967-2008 பார்க்க:சாஜாபூர் |  |  |
| 2009 | சஜ்ஜன் சிங் வர்மா | இந்திய தேசிய காங்கிரஸ் |
| 2014 | மனோகர் உன்ட்வால் | பாரதிய ஜனதா கட்சி |
| 2019 | மகேந்திர சோலங்கி |  |
| 2024 | } |  |

## தேர்தல் முடிவுகள்

### 2024
# மகேந்திர சோலங்கி



**மகேந்திர சிங் சோலங்கி** (*Mahendra Solanki*; பிறப்பு ஏப்ரல் 11,1984) என்பவர் ஓர் இந்திய நாடாளுமன்ற அரசியல்வாதி ஆவார். சோலங்கி, பாரதிய ஜனதா கட்சியினைச் சார்ந்தவர். இவர் 2019 மற்றும் 2024 இந்தியப் பொதுத் தேர்தலில் பாரதிய ஜனதா கட்சியின் சார்பில் மத்தியப் பிரதேசத்தின் தீவாசு மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவை உறுப்பினராகத் தேர்ந்தெடுக்கப்பட்டார்.  

இதற்கு முன்பு இவர் இந்திய நீதிபதியாகப் பணியாற்றியுள்ளார்.
# விலங்குரிமை தேசிய மாநாடு



**விலங்குரிமை தேசிய மாநாடு** (*Animal Rights National Conference*) என்பது ஐக்கிய அமெரிக்காவில் ஆண்டுதோறும் நடைபெறும் விலங்குரிமை மாநாடு ஆகும். 1981-ல் வேறு பெயரில் தொடங்கப்பட்ட இம்மாநாடு, 2000-ம் ஆண்டு முதல் பண்ணை விலங்கு உரிமைகள் இயக்கம் (Farm Animal Rights Movement அல்லது FARM) என்ற அமைப்பால் நடத்தப்பட்டு வருகிறது.  

## வரலாறு
1970-களில் அலெக்ஸ் ஹெர்ஷாப்ட் தனது சைவ மாநாடுகளில் விலங்குரிமை ஆர்வலர்கள் கலந்துகொள்வதை கவனிக்கத் தொடங்கினார். அவ்வார்வலர்களோடு மேலும் கலந்துரையாடியதன் விளைவாக விலங்குரிமை பற்றி மேலும் படிக்கத் துவங்கினார். அதன் பின்னர் 1981-ம் ஆண்டில் சைவ மற்றும் விலங்குரிமை இயக்கங்களை இணைக்கும் வகையில் "ஆக்‌ஷன் ஃபார் லைஃப்" (Action for Life) என்ற நிகழ்வை ஏற்பாடு செய்து தொடர்ச்சியாக வருடாந்திர மாநாடுகளை நடத்தத் தொடங்கினார். இந்த மாநாடுகள் அடுத்த ஏழு ஆண்டுகளுக்கு (1981–1987) தொடர்ந்து ஆண்டுதோறும் நடத்தப்பட்டன. இம்மாநாடுகளில் பொதுவாக ஆர்வலர்களுக்கான பயிற்சி அமர்வுகள், கலந்துரையாடல்கள், சம்பிரதாய நடவடிக்கைகள், ஒளிப்படக் காட்சிப்படுத்தல்கள், திறந்த விவாதங்கள் ஆகியவை இடம்பெறும். இம்மாநாடுகளின் விளைவாக பண்ணை விலங்கு உரிமைகள் இயக்கம் (ஹெர்ஷாப்ட்டின் சொந்த அமைப்பு), பீட்டா, டிரான்ஸ்-ஸ்பீசீஸ் அன்லிமிடெட், விலங்குகளுக்கான அணிதிரட்டல், மற்றும் விலங்குரிமைகள் நெட்வொர்க் உள்ளிட்ட பல விலங்குரிமை இயக்கங்கள் தோன்றின.  

2018-ல், அலெக்ஸ் ஹெர்ஷாப்ட் தனது மாநாட்டுத் தலைவர் பதவியிலிருந்து ஓய்வு பெற்றார். 2019-ம் ஆண்டு ஜென் ரிலே மாநாட்டுத் தலைவராகப் பதவி ஏற்றுக்கொண்டார். மேலும் திட்ட மேலாளரான ஈதன் எல்ட்ரெத்துடனும் புதிதாக உருவாக்கப்பட்ட திட்ட ஆலோசனைக் குழுவுடனும் இணைந்து ரிலே மாநாடுகளை நடத்தி வருகிறார்.  

## மாநாடுகள்
2021-ம் ஆண்டு முதல் பெரும்பாலும் இம்மாநாட்டில் 12-க்கும் மேற்பட்ட நாடுகளில் 90-க்கும் மேற்பட்ட அமைப்புகளைச் சேர்ந்த ஏறத்தாழ 2,000 நபர்கள் கலந்து கொள்கின்றனர். இதில் 80-க்கும் மேற்பட்ட நிகழ்வுகளில் 100-க்கும் மேற்பட்டோர் தங்களது செயற்பாடுகளைக் காட்சிப்படுத்துவதும் சுமார் 170 பேச்சாளர்கள் உரையாற்றுவதும் வழக்கமாக உள்ளது.  

## விலங்குரிமை புகழ்க்கூடம்
ஒவ்வொரு ஆண்டும் அமெரிக்காவில் விலங்குரிமைக்காக சிறப்பாகப் பணியாற்றிய நபர்கள் அவ்வாண்டின் மாநாட்டுப் பேச்சாளர்களால் தேர்ந்தெடுக்கப்பட்டு அவர்களது பெயர்கள் அமெரிக்க "விலங்குரிமை புகழ்க்கூடத்தில்" (Animal Rights Hall of Fame) சேர்க்கப்படுகின்றன. கடந்த ஆண்டுகளில் தேர்வு செய்யப்பட்டவர்களின் பட்டியல் இதோ:  

- 2000: க்ளீவ்லாந்து அமோரி, ஹோவார்டு லைமேன், இங்க்ரிட் நியூகர்க், பீட்டர் சிங்கர், ஹென்றி ஸ்பைரா
- 2001: ஜீனி பார், லாரி ஹூஸ்டன், அலெக்ஸ் ஹெர்ஷாப்ட், ஜிம் மேசன், அலெக்ஸ் பச்சேகோ
- 2002: கரென் டேவிஸ், ஷிர்லீ மெக்கிரீல், பால் வாட்சன்
- 2003: ரோட்னி கொரோனாடோ, எல்லியாட் காட்ஸ்
- 2004: புரூஸ் ப்ரெட்ரிச், லாரா மோரெட்டி
- 2005: மாட் பால், ஜாக் நாரிஸ், க்ரெட்சென் வைலர்
- 2006: ஸ்டீவ் ஹிந்தி, பென் வயிட்
- 2007: கெவின் ஜோனாஸ், ஜேம்ஸ் லாவெக், ஜென்னி ஸ்டீன்
- 2008: பால் ஷாபிரோ
- 2009: நேதன் ரங்கல்
- 2010: ஜோ வீல்
- 2011: காரல் ஜே. ஆடம்ஸ்
- 2012: ஜோ கானல்லி மற்றும் கோலீன் ஹாலாண்டு
- 2013: எரிக்கா மீயர்
- 2014: ஜோன் காம்ப்
- 2015: ஜோஷ் பாக்
- 2016: டாம் ரீகன்

## தரவுகள்

## வெளியிணைப்புகள்
-
# ஜபல்பூர் மக்களவைத் தொகுதி

**ஜபல்பூர் மக்களவைத் தொகுதி** (*Jabalpur Lok Sabha constituency*) என்பது மத்திய இந்தியா மத்தியப் பிரதேச மாநிலத்தில் உள்ள 29 மக்களவை தொகுதிகளில் ஒன்றாகும். இந்த தொகுதி ஜபல்பூர் மாவட்டம் முழுவதையும் உள்ளடக்கியது.  

## சட்டமன்றப் பிரிவுகள்
தற்போது, 2008ஆம் ஆண்டில் நாடாளுமன்ற மற்றும் சட்டமன்ற தொகுதிகளின் எல்லை நிர்ணயம் செய்யப்பட்டதிலிருந்து, ஜபல்பூர் மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.  
| 95 | பதான் | ஜபல்பூர் | அஜய் விசுனோய் | பாஜக |
| --- | --- | --- | --- | --- |
| 96 | பர்கி | நீரஜ் சிங் லோதி | பாஜக |  |
| 97 | ஜபல்பூர் கிழக்கு (ப. இ.) | இலக்கான் கங்கோரியா | ஐஎன்சி |  |
| 98 | ஜபல்பூர் வடக்கு | அபிலாசு பாண்டே | பாஜக |  |
| 99 | ஜபல்பூர் கன்டோன்மெண்ட் | அசோக் ரோகினி | பாஜக |  |
| 100 | ஜபல்பூர் மேற்கு | இராகேசு சிங் | பாஜக |  |
| 101 | பனாகர் | சுசில் குமார் திவாரி | பாஜக |  |
| 102 | சிகோரா (ப. கு.) | சந்தோசு வராகடே | பாஜக |  |

## நாடாளுமன்ற உறுப்பினர்கள்
| 1952 | சுசில் குமார் பட்டேரியா | இந்திய தேசிய காங்கிரசு |
| --- | --- | --- |
| மங்ரு கனு உய்கே |  |  |
| 1957 | சேத் கோவிந்த் தாசு |  |
| 1962 |  |  |
| 1967 |  |  |
| 1971 |  |  |
| 1974^ | சரத் யாதவ் | பாரதிய லோக் தளம் |
| 1977 | ஜனதா கட்சி |  |
| 1980 | முன்தர் ஷர்மா | இந்திய தேசிய காங்கிரசு (ஐ. |
| 1982^ | பாபுராவ் பரஞ்ச்பே | பாரதிய ஜனதா கட்சி |
| 1984 | அஜய் நாராயண் முசுரன் | இந்திய தேசிய காங்கிரசு |
| 1989 | பாபுராவ் பரஞ்ச்பே | பாரதிய ஜனதா கட்சி |
| 1991 | சிரவன் குமார் படேல் | இந்திய தேசிய காங்கிரசு |
| 1996 | பாபுராவ் பரஞ்ச்பே | பாரதிய ஜனதா கட்சி |
| 1998 |  |  |
| 1999 | ஜெயஸ்ரீ பானர்ஜி |  |
| 2004 | ராகேசு சிங் |  |
| 2009 |  |  |
| 2014 |  |  |
| 2019 |  |  |
| 2024 | ஆசிசு துபே | } |
^ இடைத்தேர்தல்  

## தேர்தல் முடிவுகள்

### 2024
### 2024
# இமயமலை மரத் தவளை


## வாழிடம்
ஈரமான இலையுதிர் காடுகளில் காணப்படும் ஒரு வழக்கமான தவளை. இந்தத் தவளை பகுதி வளர்ச்சியடைந்த நகர்ப்புறங்களிலும், குறிப்பாகத் தோட்டங்கள் அல்லது தாவரங்களைக் கொண்ட நகரங்களிலும் காணப்படுகிறது.முன்பு, இது இந்திய மரத் தவளை துணையினமாகக் கருதப்பட்டது. இது நன்னீர் வாழ்விடத்துடன் தொடர்புடையது.  

## நிலை
இந்தத் தவளை ஒரு காலத்தில் *பாலிபீடேட்சு மாகுலடசு* சிற்றினத்துடன் குறிப்பிட்டதாகக் கருதப்பட்டது.  

இந்தத் தவளை இதன் பெரிய வரம்பு மற்றும் மனிதனால் மாற்றப்பட்ட வாழ்விடங்களில் வாழும் ளுக்கு சகிப்புத்தன்மைக காரணமாக அழியும் அபாயத்தில் இல்லை என்று வகைப்பாட்டியலாளர் நம்புகின்றனர்.
# பருத்தித்துறை சமர் (2007)


**பருத்தித்துறை சமர் 2007** (*Battle of Point Pedro (2007)*) என்பது இலங்கையின், யாழ்ப்பாணம், பருத்தித்துறை, அருகே 2007 சூன், 19 அன்று நடந்த ஒரு கடற்படைப் போர் ஆகும். இலங்கைக் கடற்படை ரோந்து படகுகள் பருத்தித்துறை கடற்கரையில் விடுதலைப் புலிகளின் ரோந்து படகுகளால் தாக்கபட்டபோது இந்த சமர் நிகழ்ந்தது.  

## முன்னுரை
கடற்புலிகள் என்பவர்கள் தமிழீழ விடுதலைப் புலிகளின் கடற்படைப் பிரிவாகும். அவர்கள் 2009 வரை தங்கள் மக்களின் விடுதலைக்காக இலங்கை கடற்படைக்கு எதிராக போராடினர். போர்க் காலப்பகுதியில் இருதரப்பினரும் பல திறந்தவெளி, கடற் பகுதிகளில் மோதல்களில் ஈடுப்பட்டனர். இதில் மிகவும் குறிப்பிடத்தக்க மோதல்கள் பருத்தித்துறை (யாழ்ப்பாணம்) மற்றும் திருக்கோணமலை நகரத்திற்கு இடையே நீர்வழிப்பாதையில் நடைபெற்றன. போரின் ஒரு காலக் கட்டத்தில் புலிகள் நகரை தங்கள் கட்டுப்பாட்டில் வைத்திருந்தனர். அதனால் அந்த கடற்பாதையில் அடிக்கடி சென்று வந்ததால் பல மோதல்கள் நடந்தன. அப்போது எஸ்எல்என்எஸ் சூரயா மற்றும் எஸ்எல்என்எஸ் ரணசுரு போன்ற கடற்படை இலக்குகள் மீது தாக்குதல்களை நடத்தினர்.  

இதற்கு முன்பு 2006 ஆம் ஆண்டு பருத்தித்துறை சமர் நடந்தது. அப்போது 700 பேர் கொண்ட கடற்படை துருப்புப் போக்குவரத்துக் கப்பலுக்குத் துணையாக ரோந்துப் படகுகள் சென்றன. அப்போது கடற்புலிகளின் ரோந்துப் படகுகள் கடற்படையின் போக்குவரத்துக் கப்பலை மூழ்கடிக்கும் நோக்கில் தற்கொலைத் தாக்குதல் நடத்த முயன்றபோது ஒரு சமர் நடந்தது. இறுதியில் லெப்டினன்ட் கமாண்டர் எதிரிசிங்க தனது ரோந்துப் படகுடன் தற்கொலைப் படகை மோதச் செய்ததன் மூலம் தாக்குதல் முயற்சி முறியடிக்கப்பட்டது. இதனால் தற்கொலைப் படகில் வெடிப்பு ஏற்பட்டது. பின்னர் புலிகளின் எஞ்சிய படகுகள் பின்வாங்கின.  

## தாக்குதல்
புலி கட்டுப்பாட்டுக் கடற்பரப்பில் சென்ற தங்கள் ரோந்துப் படகை மீட்க இலங்கை கடற்படை முயற்சித்தபோது சமர் தொடங்கியது. கடற்புலிகளின் 24 ரோந்துப் படகுகள் அரசுப் படைகளின் படகைத் தாக்கச் சென்றபோது பதுங்கியிருந்த அரசு படைகள் போரிட்டன. அப்போது மில் எம்.ஐ.-24 உலங்குவானூர்தி பீரங்கிக் கப்பல்கள் மற்றும் ரோந்து படகுகள் மூலம் கடற்புலிகளின் தாக்குதல் முறியடிக்கபட்டது. போராளிகள் 40 பேர் கொல்லப்பட்டதாகவும், ஒன்பது ரோந்து படகுகள் அழிக்கப்பட்டதாகவும் இலங்கை அரசாங்கம் மதிப்பிட்டது.  

## 2008 இல் பின்விளைவு
அடுத்த ஆண்டு 2008 நவம்பரில், பருத்தித்துறை கடற்கரையில் கடற்படைக் கப்பல்கள் குழுவிற்கு அருகாமையில், வெடிக்க முயன்ற தற்கொலைப் படகு மீது சீப் பெட்டி ஆபிசர் கே.ஜி. சாந்தா, தனது ரோந்துப் படகை மோதியதில், அவர் இறந்தார். இந்த தாக்குதல் வெற்றிகரமாக முறியடிக்கப்பட்டதால் சாந்தாவுக்கு இலங்கை இராணுவத்தின் உயரிய விருதான பரம வீர விபூஷணாய விருது வழங்கப்பட்டது. எவ்வாறாயினும், இரண்டு கடற்படைக் கப்பல்களை வெற்றிகரமாக மூழ்கடித்ததாக விடுதலைப் புலிகள் கூறிய நிலையில் இந்த தகவல் சர்ச்சைக்குரியது.
# தருகா



**தருகா** (*Taruga*) என்பது இலங்கையில் காணப்படும் தவளைப் பேரினம் ஆகும். இவை பழைய உலக மரத்தவளைக் குடும்பமான இராக்கோபோரிடே குடும்பத்தினைச் சார்ந்தவை.  

## சிற்றினப் பரவல்
*தருகா* பேரினச் சிற்றினங்கள் முன்பு *பாலிபீடேட்சு* பேரினத்தின் கீழ் ஒதுக்கப்பட்டது. தற்போதைய வகைப்பாட்டியலின்படி *தருகா* பேரினத்தில் மூன்று சிற்றினங்கள் உள்ளன. இவை, *த. பாசுடிகோ, த. ஈக்வேசு* மற்றும் *த. லாங்கினாசசு*. நுரைக் கூடுகட்டும் இராக்கோபோர்டு மரத் தவளைகளின் இரண்டு பேரினங்களும் இலங்கையில் காணப்படுகின்றன. *பாலிபீடேட்டு* பேரினத்தின் சிற்றினங்கள் இந்தியாவிலும் ஆசியாவிலும் பரவியுள்ளன. *பா. மாக்குலடசு*-தெற்காசியாவில் பரவலாக பரவிக்காணப்படுகிறது. *பா. குரிசிஜெர்* இலங்கையில் காணப்படும் அகணிய உயிரி. *தருகா* பேரினத்தின்கீழ் *த. ஈக்வேசு, த. பாசுடிகோ* மற்றும் *த. லாங்கினாசசு* என மூன்று சிற்றினங்கள் பெரும்பாலும் காடுகள் நிறைந்த மலைப்பகுதிகளில் கட்டுப்படுத்தப்பட்ட பரவலைக் கொண்டுள்ளன. முதிர்ச்சியடைந்த *தருகா*வினைப் பாலிபீடேட்டு தவளைகளிலிருந்து வேறுபடுத்தும் சிறந்த பண்பாக குதத்தினைச் சுற்றிக் காணப்படும் கூம்பு போன்ற பகுதியாகும். மேலும், *தருகா*வின் செவிப்பறை மேற்மடிப்பு பாலிபீடேட்டுகளில் உள்ளதை விட நேரானது. பாலிபீடேட்டுகளின் மூக்கை விட *தருகா* மூக்கு மிகவும் கூர்மையானது.  

தலைப்பிரட்டையினைக் கருத்தில் கொண்டு, பாலிபீடேட்டுகளின் குதம் இடது காலுக்கும் வாலுக்கும் இடையே ஒரு குழல் போன்று காணப்படும். ஆனால் *தருகாவில்*, இத்தகைய குழல் இல்லை. கால் மற்றும் வாலிற்கு இடையில் ஒரு திறப்பு மட்டுமே உள்ளது. நாக்கில் உள்ள வெளி நீட்சிகளின் எண்ணிக்கை, நாக்கின் வடிவம் போன்ற வாய்க் குழியும் பல சிறப்பம்சங்களைக் கொண்டுள்ளன. இவை *தருகா*வினைப் *பாலிபீடேட்டு*களிலிருந்து வேறுபடுத்த உதவுகின்றன.  

சமசுகிருதத்தில் *தருகா* (மற்றும் ஆரம்பக்கால-சிங்களம்) "மரம் ஏறுபவர்" என்று பொருள். இந்தப் பெயர் மிகவும் பொருத்தமானது, ஏனெனில் இவை மரங்களில் வசிக்கின்றன. இவை அரிதாகவே தரைக்கு வருகின்றன. இவை பெரும்பாலும் தண்ணீருக்கு மேற்பகுதியில் காணப்படும் தாவரங்களில் கூட முட்டையிடுகின்றன.  

## இனப்பெருக்கம்
மூன்று தவளைச் சிற்றினங்களும் மரங்களில் ஒரு குறிப்பிட்ட பகுதியிலும் ஆழமற்ற மற்றும் மெதுவாக பாயும் நீரோடைகள் அல்லது குட்டைகளில் இனப்பெருக்கமும் செய்கின்றன.  

இந்தச் சிற்றினத்தின் பெண் ஒரு நுரை கூட்டினை நீர் நிலைக்கு மேல் உள்ள மரக்கிளையில் நீரின் மீது தொங்கும்படி கட்டும். இதில் முட்டைகளை இடும். இதன் பிறகு முட்டையிலிருந்து பொரித்து வெளிவரும் தலைப்பிரட்டைகள் தண்ணீரில் விழுகின்றன. இங்கு இவை உருமாற்றம் ஏற்பட்டு வளர்ச்சியடைகின்றன. தண்ணீரிலிருந்து வெளிப்படும் இளம் தவளைகள் மரங்களில் தமது வாழ்க்கையைத் தொடருகின்றன.  

இந்தியாவுடன் பல நிலப்பகுதி தொடர்புகள் இருந்தபோதிலும், *தருகா* இலங்கை நன்கு பரவியுள்ள அகணிய உயிரியாக உள்ளது.  

## சிற்றினங்கள்
இந்தப் பேரினத்தில் மூன்று அங்கீகரிக்கப்பட்ட சிற்றினங்கள் உள்ளன.  

- *தருகா ஈக்வேசு* <small> (குந்தர், 1858) </small>
- *தருகா பாசுடிகோ* (மனமேந்திர-அராச்சி & பெத்தியகோடா, 2001) <small> (மனமேந்திரா-அராச்சி & பெத்தியகோடா, 2001) </small>
- *தருகா லாங்கினசசு* <small> (அக்ல், 1927) </small>
# மொரினா மக்களவைத் தொகுதி


**மொரினா மக்களவைத் தொகுதி** (*Morena Lok Sabha constituency*) மத்திய இந்தியா மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி 1967ஆம் ஆண்டில் பட்டியலிடப்பட்ட சாதியைச் சேர்ந்த வேட்பாளர்களுக்காக ஒதுக்கப்பட்டது. இந்தத் தொகுதி தற்போது சியோப்பூர் மற்றும் முரைனா மாவட்டங்கள் முழுவதையும் உள்ளடக்கியது.  

## சட்டமன்றத் தொகுதிகள்
தற்போது, மொரினா மக்களவைத் தொகுதி பின்வரும் எட்டு மத்தியப் பிரதேச மாநிலச் சட்டமன்றத் தொகுதிகளைக் கொண்டுள்ளது.  
| 1 | சியோப்பூர் | சியோப்பூர் | பாபு ஜண்டேல் | இதேகா |
| --- | --- | --- | --- | --- |
| 2 | விஜய்பூர் | ராம்னிவாஸ் ராவத் | பாஜக |  |
| 3 | சபல்கர் | முரைனா | சரளா வீரேந்திர ராவத் | பாஜக |
| 4 | ஜவுரா | பங்கஜ் உபாத்யாய் | இதேகா |  |
| 5 | சுமாவலி | அடல் சிங் கன்சனா | பாஜக |  |
| 6 | முரைனா | தினேஷ் குர்ஜார் | இதேகா |  |
| 7 | திமானி | நரேந்திர சிங் தோமர் | பாஜக |  |
| 8 | அம்பா (ப. இ.) | தேவேந்திர சக்வர் | இதேகா | } |

## நாடாளுமன்ற உறுப்பினர்கள்
| 1952 | இராதா சரண் சர்மா | இந்திய தேசிய காங்கிரஸ் |
| --- | --- | --- |
| 1957 |  |  |
| 1962 | சூரஜ் பிரசாத் |  |
| 1967 | ஆத்மாதாசு | சுயேச்சை |
| 1971 | உக்கம் சந்த் கச்ச்வாய் | பாரதிய ஜனசங்கம் |
| 1977 | சாவிராம் அர்கல் | ஜனதா கட்சி |
| 1980 | பாபுலால் சோலங்கி | இந்திய தேசிய காங்கிரஸ் (ஐ. |
| 1984 | கம்மோதிலால் ஜாதவ் | இந்திய தேசிய காங்கிரசு |
| 1989 | சாவிராம் அர்கல் | பாரதிய ஜனதா கட்சி |
| 1991 | பரேலால் ஜாதவ் | இந்திய தேசிய காங்கிரசு |
| 1996 | அசோக் அர்கல் | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | நரேந்திர சிங் தோமர் |  |
| 2014 | அனூப் மிசுரா |  |
| 2019 | நரேந்திர சிங் தோமர் |  |
| 2024 | சிவமங்கல் சிங் தோமர் |  |

## தேர்தல் முடிவுகள்

### 2024
# அமோனியம் அறுபுளோரோசிர்க்கோனேட்டு



**அமோனியம் அறுபுளோரோசிர்க்கோனேட்டு** (*Ammonium hexafluorozirconate*) என்பது (NH<sub>4</sub>)<sub>2</sub>ZrF<sub>6</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். நைட்ரசன், ஐதரசன், புளோரின், மற்றும் சிர்க்கோனியம் ஆகிய தனிமங்கள் சேர்ந்து கனிம வேதியியல் அணைவுச் சேர்மமாக இது உருவாகிறது.  

## பயன்கள்
அம்மோனியம் அறுபுளோரோசிர்க்கோனேட்டு உலோகங்களின் அரிப்பு எதிர்ப்பு செயல்முறையில் பயன்படுத்தப்படுகிறது; இது வெப்பச் சிதைவின் மூலம் மீச்சிறு உலோகப் பொடியை உருவாக்குகிறது. இது பல் மருத்துவப் பொருட்களில் ஒரு சேர்க்கைப் பொருளாகப் பயன்படுத்தப்படுகிறது.
# கஜுராகா மக்களவைத் தொகுதி


**கஜுராகா மக்களவைத் தொகுதி** (*Khajuraho Lok Sabha constituency*) என்பது மத்திய இந்திய மாநிலமான மத்தியப் பிரதேசத்தில் உள்ள ஒரு மக்களவை தொகுதியாகும். தற்போது இத்தொகுதி பன்னா மாவட்டம் முழுவதையும், சத்தர்பூர் மற்றும் கட்னி மாவட்டங்களின் சில பகுதிகளையும் உள்ளடக்கியது.  

## சட்டமன்றத் தொகுதிகள்
தற்போது, 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்குப் பிறகு, இந்தத் தொகுதியில் பின்வரும் எட்டுச் சட்டமன்றத் தொகுதிகள் உள்ளன.  
| 49 | சந்த்லா (ப. இ.) | சத்தர்பூர் | திலீப் அகிர்வார் | பாஜக |
| --- | --- | --- | --- | --- |
| 50 | ராஜ்நகர் | அரவிந்த் பட்டேரியா | பாஜக |  |
| 58 | பவை | பன்னா | பிரகலாத் லோதி | பாஜக |
| 59 | குன்னவுர் (ப. இ.) | இராஜேசு குமார் வர்மா | பாஜக |  |
| 60 | பன்னா | பிரிஜேந்திர பிரதாப் சிங் | பாஜக |  |
| 92 | விஜய்ராகவ்கர் | கட்னி | சஞ்சய் பதக் | பாஜக |
| 93 | முட்வாரா | சந்தீப் ஜெய்ஸ்வால் | பாஜக |  |
| 94 | பஹோரிபந்து | பிரணாய் பிரபாத் பாண்டே | பாஜக |  |
1976-2008 இலிருந்து, கஜுராகோ மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.  
| 43 | நிவாரி | நிவாரி |
| --- | --- | --- |
| 44 | ஜாத்தாரா | திகம்கர் |
| 45 | கர்காபூர் (SC) |  |
| 46 | திகம்கர் |  |
| 48 | பிஜாவர் | சத்தர்பூர் |
| 49 | சத்தர்பூர் |  |
| 50 | மகாராஜ்பூர் (SC) |  |
| 51 | சந்த்லா | } |

## மக்களவை உறுப்பினர்கள்
| 1957 | இராம் சகாய் திவாரி | இந்திய தேசிய காங்கிரசு |
| --- | --- | --- |
| மோதி லால் மாளவியா |  |  |
| 1962 | இராம் சகாய் திவாரி |  |
| 1967 முதல் 1977 வரை செயல்பாட்டில் இல்லை |  |  |
| 1977 | இலட்சுமி நாராயணன் நாயக் | ஜனதா கட்சி |
| 1980 | வித்யாவதி சதுர்வேதி | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | உமா பாரதி | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 | சத்யவ்ரத்து சதுர்வேதி | இந்திய தேசிய காங்கிரசு |
| 2004 | இராமகிருஷ்ண குசுமரியா | பாரதிய ஜனதா கட்சி |
| 2009 | ஜிதேந்திர சிங் புண்டேலா |  |
| 2014 | நாகேந்திரன் சிங் |  |
| 2019 | வி. த. சர்மா |  |
| 2024 |  |  |

## தேர்தல் முடிவுகள்

### 2024
# கல்யாணம் ரகுராமையா



**ஈலாபாட்ட ரகுராமையா** (*Eelapata Raghuramaiah*) என்று பிரபலமாக அறியப்பட்ட **கல்யாணம் ரகுராமையா** (*Kalyanam Raghuramaiah*) (1901–1975), ஓர் இந்திய நடிகராவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர். சங்கீத நாடக அகாதமி விருது மற்றும் பத்மசிறீ விருது பெற்ற இவர், கிருட்டிணன் அல்லது துசுயந்தன், பவானிசங்கர், நாரதர் போன்ற புராணப் பாத்திரங்களுக்காக அறியப்பட்டவர். இவர் பல்வேறு இராகங்களை அடிப்படையாகக் கொண்ட விரிவான ராக ஆலாபனையில் ஈடுபட்டார்.  

சிறந்த நடிகர்களில் ஒருவரான இவர், தனது விரலை வாயில் வைத்து, விசில் அல்லது புல்லாங்குழல் ஒலியை உருவாக்குவதன் மூலம் (தெலுங்கில் ஈலா என்று பொருள்) பாத்யங்களையும் பாடல்களையும் பாடும் திறனைக் கொண்டிருந்தார். இவர் பல்வேறு நாடகங்களிலும் நடித்துள்ளார். 20,000 க்கும் மேற்பட்ட மேடை நிகழ்ச்சிகளை வழங்கியுள்ளார். இரவீந்திரநாத் தாகூர் இவரை "மேடையின் நைட்டிங்கேல்" என்று அழைத்தார். சிறுவயது நாட்களில் ரகுராமையா என்ற வேடத்தில் நடித்ததில் இவர் பிரபலமாக இருந்தார். எனவே இந்திய அரசியல்வாதியான காசிநாதுனி நாகேசுவரர ராவ் என்பவரால் ரகுராமையா என்று பெயரிடப்பட்டார்.  

## ஆரம்பகால தொழில்
1933 ஆம் ஆண்டில் "பிருத்வி புத்ர" என்ற திரைப்படத்தின் மூலம் தெலுங்குத் திரையுலகில் அறிமுகமானார். இது தெலுங்கில் வெளியான ஐந்தாவது பேசும்படமாகும் . *ஸ்ரீ கிருஷ்ண ராயபரம்* (1960) மற்றும் *சிந்தாமணி* உள்ளிட்ட பல படங்களில் கிருட்டிணராக நடித்தார்.  

## சொந்த வாழ்க்கை
இரகுராமையா 1938இல் சாவித்திரி என்பவரை மணந்தார். இவர்களுக்கு சத்யவதி என்ற ஒரு மகள் இருக்கிறார்.  

## இறப்பு
இரகுராமையா தனது 75வது வயதில் 1975இல் மாரடைப்பால் இறந்தார். ரவீந்திரநாத் தாகூர் இவரது பிறந்த இடமான சுத்தப்பள்ளி கிராமத்தில் இவரது நினைவாக 14 பிப்ரவரி 2014 அன்று இவரது மூத்த சகோதரரின் மகன் கல்யாணம் நரசிம்ம ராவ் என்பவரால் ஒரு வெண்கலச் சிலை நிறுவப்பட்டது.
# பரவூர் சுந்தரம் ஐயர்


**பரவூர் சுந்தரம் ஐயர்** (*Parur Sundaram Iyer*) (1891-1974) இன்றைய கேரளாவின் எர்ணாகுளம் மாவட்டம் பரவூரைச் சேர்ந்த ஓர் வயலின் இசைக்கலைஞர் ஆவார். இவர் இந்தியப் பாரம்பரிய இசையிலும் மற்றும் இந்துஸ்தானி இசையிலும்] தேர்ச்சி பெற்றவர். கருநாடக இசைக்கலைஞர்களான ம. சு. அனந்தராமன் மற்றும் ம. சு. கோபாலகிருஷ்ணன் ஆகிய இருவரும் இசைக் கலைஞர்களாவர்.  

சுந்தரம் ஐயர், 1972 ஆம் ஆண்டில் கேரள சங்கீத நாடக அகாடமி விருதைப் பெற்றுள்ளார்.  

## இசை பாணி
சுந்தரம் ஐயர் தனக்கென ஒரு இசை பாணியை உருவாக்கினார். இது இவரது சொந்த ஊரான பரவூர் என்ற பெயரால் பரவூர் பாணி என்று அழைக்கப்படுகிறது. இவர் இந்திய மாநிலமான கேரளத்திலுள்ள பரவூர் என்ற இடத்தைச் சேர்ந்தவர். மேலும், கர்நாடக இசைச் சூழலில் வளர்ந்தார். 1909 ஆம் ஆண்டில் பண்டிதர் விஷ்ணு திகம்பர் பலூசுகரிடம் இந்துஸ்தானி இசையைக் கற்றுக்கொள்ள மும்பைக்குச் சென்றார். மும்பையில் உள்ள கந்தர்வ மகா வித்யாலயாவில் ஆசிரியராகப் பணியாற்றினார். 1922இல் சென்னை திரும்பினார். இவர் ஒரு புதிய பாணியை உருவாக்கினார். இது கர்நாடக வயலின் வாசிப்பில் இந்துஸ்தானி இசையின் சில கூறுகளைக் கொண்டிருந்தது.  

அரிகேசநல்லூர் முத்தையா பாகவதர் மற்றும் செம்பை வைத்தியநாத பாகவதர் சக இசைக்கலைஞர்களின் பாராட்டைப் பெற்றார். அப்துல் கரீம் கான் சாப் இசையை விரும்பிய சுந்தரம் ஐயர் தனது வீட்டில் அவரது இசைக் கச்சேரிகளை ஏற்பாடு செய்வார்.  

## இறப்பு
பரவூர் சுந்தரம் ஐயர் டிசம்பர் 1974 இல் இறந்தார்.
# காட்டா



**காட்டா** என்பது ஒரு சப்பானியச் சொல் (型 அல்லது 形) ஆகும். இதன் பொருள் 'வடிவம்' என்பதாகும். இது தற்காப்புக் கலை இயக்கங்களின் விரிவான நடன வடிவத்தைக் குறிக்கிறது. பயிற்சியின் போது குழுவிற்குள்ளும் ஒன்றாகவும் மதிப்பீடு செய்யலாம். இது சப்பானிய தற்காப்புக் கலைகளில் செயல்படுத்தப்படும் இயக்கங்களை மனப்பாடம் செய்வதற்கும் முழுமைப்படுத்துவதற்கும் ஒரு வழியாக நடைமுறையில் உள்ளது.  


## மேலதிக வாசிப்பு
-
# குமிட்டே



**குமிட்டே** அல்லது **குமித்தே** (*Kumite*, (, 'கைகளைப் பிடித்தல்' எனப் பொருட்படும்) என்பது கராத்தே பயிற்சியின் மூன்று முக்கியப் பிரிவுகளில் ஒன்றாகும். ஏனையவை காட்டாவும் கிகோனும் ஆகும். குமிட்டே என்பது கராத்தேயின் ஒரு பகுதியாக, எதிரிக்கு எதிராக ஒருவர் பயிற்சி பெறுவதாகும்.  

குமிட்டே ஒரு குறிப்பிட்ட நுட்பத்தை அல்லது திறமையை வளர்க்கப் பயன்படுகிறது (எ.கா. எதிரியிடமிருந்து தூரத்தை திறம்பட தீர்மானித்தலும் சரிசெய்தலும்). அல்லது, இது போட்டியில் இடம்பெறலாம்.
# உயிர் தமிழுக்கு



**உயிர் தமிழுக்கு** (*Uyir Thamizhukku*) என்பது 2024-இல் வெளிவந்த இந்தியத் தமிழ் அரசியல் நாடகத் திரைப்படமாகும். இத்திரைப்படம் அஜயன்பாலா, பால முரளிவர்மன் ஆகியோரால் எழுதப்பட்டு ஆதம் பாவா இயக்கியது. அமீர் சுல்தான், இமான் அண்ணாச்சி, சாந்தினி ஸ்ரீதரன் ஆகியோர் முக்கிய வேடங்களில் நடித்த இப்படத்தை மூன் பிக்சர்சு, வி. கிரியேசன்சு ஆதம் பாவா தயாரித்துள்ளார். ஆனந்தராஜ், சரவணா சக்தி, சுப்பிரமணியம் சிவா, மகாநதி சங்கர் ஆகியோர் துணை வேடங்களில் நடித்திருந்தனர்.  

வித்யாசாகர் இசையமைத்த இப்படத்திற்கு தேவராஜ் ஒளிப்பதிவும், அசோக் சார்லசு படத்தொகுப்பும் மேற்கொண்டனர். *உயிர் தமிழுக்கு* 2024 மே 10 அன்று திரையரங்குகளில் வெளியிடப்பட்டு விமர்சகர்களிடமிருந்து எதிர்மறையான விமர்சனங்களைப் பெற்றது.  

## நடிகர்கள்
- அமீர்
- இமான் அண்ணாச்சி
- சாந்தினி சிறீதரன்
- ஆனந்த் ராஜ்
- சரவண சக்தி
- சுப்பிரமணியம் சிவா
- இரவி வெங்கட்ராமன்
- மகாநதி சங்கர்
- இராஜசிம்மன்

## வெளியீடு
*உயிர் தமிழுக்கு* 2024 மே 10 அன்று திரையரங்குகளில் வெளியிடப்பட்டது.  

சினிமா எக்ஸ்பிரஸின் அக்சய் குமார் படத்திற்கு 5 நட்சத்திரங்களுக்கு 1.5 நட்சத்திரங்கள் என்று மதிப்பிட்டு "நீங்கள் குறைந்தபட்சம் ஒரு மீட்டெடுக்கும் அம்சத்தை எப்பலனும் இல்லாமல் ஊகிக்கும் சந்தேகத்திற்குரிய படங்களின் பட்டியலில் இப்படம் எளிதில் சேரும்" என்று குறிப்பிட்டார். ஏபிபி நாட்டின் பாச்சி ஓவேரியன் இப்படத்திற்கு 5 இல் 2,25 நட்சத்திரங்களை மதிப்பிட்டு "படம் பொறுமையாக பார்க்கப்பட வேண்டும் என்று நினைப்பவர்கள், வித்தியாசமான அரசியல் திரைப்படம், திரையரங்குகளுக்கு தாராளமாக செல்ல முடியும்" என்று குறிப்பிட்டார்!
# இலங்கை கடற்படையின் ஆயுதக் கடத்தல் தடுப்பு நடவடிக்கைகள்

**ஆயுத கடத்தல் எதிர்ப்பு நடவடிக்கைகள்** (*Sri Lanka Navy anti arms smuggling operations*) என்பது 2006 செப்டம்பர் மற்றும் 2007 அக்டோபருக்கு இடையில் இலங்கைக் கடற்படையால் தொடங்கப்பட்ட ஆயுதக் கடத்தல் எதிர்ப்பு நடவடிக்கைகளாகும். இந்த நடவடிக்கையின் போது விடுதலைப் புலிகளுக்கு ஆயுதங்களையும், வெடிமருந்துகளையும் ஏற்றிவந்த வணிகக் கப்பல்கள் இந்தியப் பெருங்கடலில் ஆறு முறை வெற்றிகரமாக இடைமறிக்கப்பட்டன.  

நான்காம் ஈழப் போரின் தொடக்கத்திலிருந்து இலங்கை கடற்படையினர் இலங்கைக்கு வரும் விடுதலைப் புலிகளின் ஆயுதக் கப்பல்களை இடைமறிக்கத் தொடங்கினர். இதன் மூலம், மன்னாரின் தெற்கே பீரங்கி குண்டுகள், மோட்டார் குண்டுகள் மற்றும் ஏனைய இராணுவ உபகரணங்களைக் கொண்டு வந்த புலிகளின் 11 இழுவைப் படகுகளைக் கடற்படை அழித்தது. இழுவைப் படகுகள் மூழ்கியது தொடர்பாகச் சேகரிக்கப்பட்ட உளவுத்துறையின் தகவல்களின் அடிப்படையில், இலங்கையிலிருந்து 3,000 கிலோமீட்டர் தொலைவில் உள்ள இந்தோனேசியக் கடற்பரப்பிலிருந்த சரக்குக் கப்பல்களே ஆயுதங்களின் ஆதாரம் என்று கடற்படையினர் அறிந்தனர். சிறிய அளவிலான இராணுவ உபகரணங்களை ஏற்றிவரும் இழுவைப் படகுகளை நிறுத்துவது ஒரு முடிவடையாத பணியாக உள்ள காரணத்தினால், விடுதலைப் புலிகளுக்கு மிதக்கும் ஆயுதக் களஞ்சியமாகச் சேவையாற்றிய அந்தக் கப்பல்களை அகற்றக் கடற்படை தீர்மானித்தது. அதற்கான உளவுத் தகவல்களைச் சேகரித்து, ஏறக்குறைய ஒரு ஆண்டாகத் திட்டமிட்டுச் செயல்படுத்திய கடற்படை, 2007ஆம் ஆண்டு முதல் ஆழ்கடல் நடவடிக்கையைத் தொடங்கியது. துவக்கத்தில் சில தாக்குதல் பயணங்கள் தோல்வியில் முடிந்தன. எவ்வாறாயினும், விரிவான புலனாய்வு பகுப்பாய்வு மூலம், கடற்படை 2007 பெப்ரவரி 28 அன்று இலங்கைக்கு தெற்கே சுமார் 360 கி.மீ தொலைவில் உள்ள விடுதலைப் புலிகளின் முதல் மிதக்கும் ஆயுதக் களஞ்சியத்தைக் கண்டறிந்து அதை அழித்தனர். மேலும் இரண்டு கப்பல்கள் 18 மார்ச் 2007 அன்று இலங்கைக்குத் தென்கிழக்கே 1,400 கி.மீ தொலைவில் இந்தோனேசியாவிற்கு அருகே கண்டறிந்து மூழ்கடிக்கப்பட்டன. அத்திரேலியாவுக்கு அருகில் இலங்கைக்குத் தென்கிழக்கே 3,000 கி. மீ தொலைவில் அடுத்த 24 மணி நேரத்திற்குள் கடற்படை மூன்று கப்பல்களை கண்டுபிடித்து அவற்றை 2007 செப்டம்பர் 10 மற்றும் 11 ஆகிய தேதிகளில் அழித்தது. இறுதிக் கப்பல் இலங்கையிலிருந்து 2,900 கி.மீ தொலைவில் இந்தோனேசியாவுக்கு அருகில் 2007 அக்டோபர் 7 ஆம் தேதி கண்டறியப்பட்டு அழிக்கப்பட்டது. இ்வ்வாறு 10 மில்லியன் கிலோ இராணுவ படைக் கலன்களை அழித்ததாகக் இலங்கைக் கடற்படை கூறியது:  

- 152 மிமீ மற்றும் 130 மிமீ பீரங்கிகளுக்கான 80,000 குண்டுகள்
- 81 மிமீ மற்றும் 120 மிமீ மோட்டார் 100,000 க்கும் மேற்பட்ட மோட்டார் குண்டுகள்
- பிரித்துக் கொண்டுவரப்பட்ட மூன்று வானூர்திகள்
- ஜெட் ஸ்கிஸ்
- மூழ்காளர் விநியோக வாகனங்கள்
- டைவிங் ஸ்கூட்டர்கள்
- டார்பிடோ படகுகள்
- வெடிபொருட்கள்
- மின்னணுவியல் பொருட்கள்
- கடற்புலிகள்கள் தாக்குதலுக்குப் பயன்படுத்தப்படும் வெவ்வேறு திறன்கள் கொண்ட வெளிப்புற மோட்டார் குண்டுகள்
- இரவு பார்வை உபகரணங்கள்
- ரேடார்

இந்த ஆயுத இழப்புகள் தரைவழிப் போரில் புலிகளுக்கு பெரும் பின்னடைவை ஏற்படுத்தின.
# புளோரோ அசிட்டமைடு


**புளோரோ அசிட்டமைடு** (*Fluoroacetamide*) என்பது FCH<sub>2</sub>CONH<sub>2</sub> என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். அசிட்டமைடுடன் மெத்தில் குழுவிலுள்ள ஓர் ஐதரசன் அணுவிற்குப் பதிலாக ஒரு புளோரின் அணு இச்சேர்மத்தில் இடம்பெற்றிருக்கும். புளோரோ அசிட்டமைடு அதிக நச்சுத்தன்மை கொண்டிருக்கும். இது ஒரு வளர்சிதை மாற்ற நஞ்சாகும். சிட்ரிக் அமில சுழற்சியை சீர்குலைக்கும் மற்றும் கொரித்துண்ணிகளை கொல்லும் பூச்சிக்கொல்லியாகப் பயன்படுத்தப்படுகிறது. இனப்பெருக்க கோளாறுகளை ஏற்படுத்தும். விழுங்கப்பட்டால் அல்லது தோலுடன் தொடர்பு கொண்டால், இது கடுமையான சேதத்தையும் மரணத்தையும் ஏற்படுத்தும். கடுமையான கண் பாதிப்பை ஏற்படுத்தும்.